SUN มอบสินค้าตรา KC ช่วยผู้ประสบอุทกภัย อ.สันป่าตอง จ.เชียงใหม่
SUN ปันน้ำใจ มอบผลิตภัณฑ์พร้อมทาน KC ช่วยเหลือผู้ประสบภัยน้ำท่วม ต.ทุ่งสะโตก และ ต.บ้านแม อ.สันป่าตอง จ.เชียงใหม่
SUN ปันน้ำใจ มอบผลิตภัณฑ์พร้อมทาน KC ช่วยเหลือผู้ประสบภัยน้ำท่วม ต.ทุ่งสะโตก และ ต.บ้านแม อ.สันป่าตอง จ.เชียงใหม่
5 ต.ค. 2565

นายพัลลภ บุญถึง ผู้อำนวยการฝ่ายบริหารทั่วไป บริษัท ซันสวีท จำกัด (มหาชน) หรือ SUN เปิดเผยว่า บริษัทฯ ได้ลงพื้นที่ช่วยเหลือชุมชนรอบโรงงาน ในเขตพื้นที่ตำบลทุ่งสะโตกและตำบลบ้านแม อ.สันป่าตอง จ.เชียงใหม่ ที่ได้รับผลกระทบจากสภาวะน้ำท่วมฉับพลันและ น้ำป่าไหลหลาก โดยได้นำผลิตภัณฑ์พร้อมรับประทานตรา KC อาทิ ข้าวโพดหวาน มันหวานญี่ปุ่น มันหวานสามสี ธัญพืชรวม ถั่วลายเสือต้ม กล้วยน้ำหว้าหนึบ ฯลฯ แจกจ่าย เพื่อหวังบรรเทาความเดือดร้อนให้แก่ชาวบ้าน ที่ต้องเผชิญกับความนากลำบากในสถานการณ์น้ำท่วม
อย่างไรก็ตาม SUN ยังคงมุ่งมั่นเป็นส่วนหนึ่งในการสนับสนุนช่วยเหลือสังคม โดยส่งมอบอาหารปลอดภัยและที่มีคุณค่าทางโภชนาการ ให้แก่ผู้ประสบภัยเพื่อเป็นกำลังใจและบรรเทาความเดือดร้อนได้ผ่านพ้นวิกฤตนี้ไปด้วยกัน